ORDE do 2 de marzo de 1999 pola que se determinan os servicios mínimos que hai que manter durante a folga convocada nas empresas Automóviles Sigrás Carral, S.A. (Asicasa) e Autos Cal Pita, S.A.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 04/03/1999

Ante a convocatoria de folga presentada polas centrais sindicais Confederación Intersindical Galega, Comisións Obreiras e Unión Xeral de Traballadores, nas empresas Automóviles Sigras Carral, S.A. (Asicasa) e Autos Cal Pita, S.A. a partir das cero horas do día 4 de marzo de 1999, con carácter indefinido, procede que, de conformidade co establecido no artigo 3 do Decreto 155/1988, do 9 de xuño, esta consellería determine os servicios mínimos que permitan, en sintonía co establecido no artigo 28.21º da nosa Constitución, compaxina-lo exercicio do lexítimo dereito á folga dos traballadores co mantemento dos servicios esenciais á comunidade.
Na súa virtude, e de conformidade co establecido no Decreto 61/1985, do 18 de abril e no Decreto 155/1988, do 9 de xuño,
DISPOÑO:
Artigo 1º
Os servicios mínimos que deberán manterse durante a folga convocada polas centrais sindicais Confederación Intersindical Galega, Comisións Obreiras e Unión Xeral de Traballadores nas empresas Automóviles Sigrás Carral, S.A. (Asicasa), e Autos Cal Pita, S.A. serán os seguintes:
A) Servicios concesionais:
1. Concesión V-7007:XG-381.
Concesionario: Autos Cal Pita, S.A.
*A Coruña-Sta. Cruz-Arillo-Rialta-Sada:
Saídas da Coruña 7.30 e 20 horas.
Saídas de Sada 8.25 horas.
*A Coruña-Oleiros:
Saídas da Coruña 8.05 e 20.05 horas.
Saídas de Oleiros 7.35 e 20.35 horas.
*A Coruña-San Pedro:
Saídas da Coruña 7, 8, 8.30, 9, 18, 18.30, 19, 19.30, 20 e 20.30 horas.
Saídas de San Pedro 7.30, 8.30, 9, 18.30, 19, 19.30, 20, 20.30 e 21 horas.
2. Concesión: V-7034:XG-408.
Concesionario: Automóviles Sigrás-Carral, S.A. (Asicasa).
*A Coruña-San Vicente de Vigo:
Saídas da Coruña 8 e 19.30 horas.
Saídas de S. Vicente de Vigo 8.55 e 20.10 horas.
*A Coruña-Cerceda:
Saída da Coruña 19.30 horas.
Saída de Cerceda 6.30 horas.
*Orro-Alvedro-Culleredo-A Coruña:
Saída de Orro 8.20 horas.
Saída da Coruña 18.30 horas.
*A Coruña-Vilaboa-Sigrás:
Saídas da A Coruña 6.15, 7.15, 8.15, 18.45, 19.45 e 20.45 horas.
Saídas de Sigrás 7.45, 8.45, 19.15 e 20.15 horas.
*A Coruña-Cambre:
Saídas da Coruña: 7, 8, 9, 19, 20 e 21 horas.
Saídas de Cambre 7.30, 8.30, 19.30 e 20.30 horas.
B) Servicios regulares de uso especial para transporte de obreiros.
Deberanse manter tódolos servicios nas expedicións anteriores ás 9 horas e posteriores ás 18 horas.
C) Servicios regulares de uso especial para transporte de escolares e estudiantes:
Deberanse manter tódolos servicios de escolares e estudiantes nas expedicións normalmente establecidas de luns a venres.
Artigo 2º
O incumprimento da obriga de atende-los servicios mínimos fixados nesta orde será sancionado de conformidade coa lexislación vixente aplicable ós diversos colectivos.
Artigo 3º
O disposto na presente orde non suporá ningunha limitación dos dereitos que a normativa reguladora da folga lle recoñece ó persoal na devandita actuación.
Disposición derradeira
A presente orde entrará en vigor o mesmo día da súa publicación no Diario Oficial de Galicia.
Santiago de Compostela, 2 de marzo de 1999.
José Cuíña Crespo
Conselleiro de Política Territorial, Obras Públicas
e Vivenda